Cultösaurus Erectus

Ηχογράφηση
Αυτός ήταν ο πρώτος από τους δύο δίσκους τους, του οποίου την παραγωγή ανέλαβε ο Μάρτιν Μπερτς, γνωστός για την συνεργασία του με μεγάλα ονόματα της hard rock και heavy metal μουσικής, όπως οι Deep Purple, Rainbow, Black Sabbath, Iron Maiden, κ.α..Martin Birch Discography at Discogs

Οι ηχογραφήσεις έλαβαν χώρα στα Kingdom Sound Studios του Λονγκ Άιλαντ της Νέας Υόρκης.

Στίχοι
Στην σύνθεση του "Black Blade" συμμετείχαν ο συγγραφέας Μάικλ Μούρκοκ και ο συνθέτης Τζον Τράιβερς, με τους στίχους να αναφέρονται στην Καταιγίδα, το μαύρο σπαθί του Έλρικ του Μελνιμπονέ, πρωταγωνιστή μιας σειράς βιβλίων του Μούρκοκ.Black Blade by Blue Öyster Cult Songfacts

Το "Deadline" είναι σύνθεση του Ντόναλντ "Buck Dharma" Ρέζερ και μιλάει για τον Φιλ Κινγκ, έναν φίλο του συγκροτήματος που δολοφονήθηκε,Deadline by Blue Öyster Cult Songfacts ενώ στο "Divine Wind", αναφέρεται στην οπτική των Αμερικάνων πάνω στην Κρίση των ομήρων στο Ιράν το 1979.Divine Wind by Blue Öyster Cult Songfacts

Επίσης, το "Unknown Tongue", το οποίο έγραψε ο Άλμπερτ Μπουσάρντ με το Ντέιβιντ Ρότερ, μιλάει για μία κοπέλα που ήξερε ο τελευταίος, η οποία έπινε το αίμα της.Unknown Tongue by Blue Öyster Cult Songfacts

Τέλος, ο τίτλος του "The Marshall Plan" αναφέρεται στην γνωστή εταιρεία ενισχυτών, ενώ οι στίχοι του κομματιού μιλούν για ένα νεαρό άνδρα που γίνεται επιτυχημένος ροκ μουσικός, αφού η κοπέλα με την οποία είναι ερωτευμένος τον αφήσει για κάποιον διάσημο τραγουδιστή. Στο κομμάτι ακούγεται και το ριφ του "Smoke on the Water" των Deep Purple.

Εξώφυλλο
Το εξώφυλλο είναι μέρος του πίνακα "Behemoth's World" του βρετανού καλλιτέχνη Ρίτσαρντ Κλίφτον Ντέι.Richard Clifton-Dey, Behemoth's World | Mathieu Croisetière | Flickr

Εμπορική επιτυχία
Οι πωλήσεις του "Cultösaurus Erectus" παρουσίασαν βελτίωση σε σχέση με τον προκάτοχο του, αλλά δεν κατάφερε να γίνει χρυσό. Έφθασε ως το # 12 στα βρετανικά τσαρτ, την υψηλότερη θέση στην δισκογραφία των Blue Öyster Cult, όπως και το # 34 στο αμερικάνικο Billboard. Στα RPM Charts του Καναδά έφθασε ως το # 77, ενώ δεν περιείχε κάποιο σινγκλ που να μπήκε στους καταλόγους επιτυχιών.

Περιοδεία
Για την προώθηση του δίσκου, το συγκρότημα περιόδευσε στις Ηνωμένες Πολιτείες μαζί με τους Black Sabbath, οι οποίοι προωθούσαν το άλμπουμ "Heaven and Hell". Μέρος αυτών των εμφανίσεων αποτυπώθηκε στο βίντεο "Black and Blue". Black and Blue - Black Sabbath | Songs, Reviews, Credits | AllMusic

 Τραγούδια του δίσκου 

 Θέσεις τσαρτ 
Cultösaurus Erectus (άλμπουμ)

Επίσημη κυκλοφορία: 14 Ιουνίου 1980
ΧώραΘέση Ηνωμένο Βασίλειο blue oyster cult | full Official Chart History | Official Charts Company  12 Ηνωμένες Πολιτείες Blue Öyster Cult - Chart history | Billboard  34 Καναδάς   77

Τα μέλη των Blue Öyster Cult
Οι μουσικοί οι οποίοι ηχογράφησαν το "Cultösaurus Erectus" είναι οι εξής:

 Ντόναλντ "Buck Dharma" Ρέζερ - κιθάρα, φωνητικά, πλήκτρα, μπάσο
 Έρικ Μπλουμ - κιθάρα, φωνητικά, πλήκτρα
 Τζο Μπουσάρντ - μπάσο, φωνητικά
 Άλεν Λάνιερ - πλήκτρα, κιθάρα
 Άλμπερτ Μπουσάρντ - τύμπανα, φωνητικά

Γκεστ συμμετοχές
 Ντον Κίρσνερ - μονόλογος στο Marshall Plan
 Μαρκ Ριβέρα - σαξόφωνο

 Παραπομπές 

Πηγές
 Cultösaurus Erectus - Blue Öyster Cult | Songs, Reviews, Credits - AllMusic
 BLUE ÖYSTER CULT Cultösaurus Erectus reviews - Prog Archives
 Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1980